Για άλλες χρήσεις, δείτε: Αστέρας (αθλητικός σύλλογος).

Ο **Αθλητικός Όμιλος Αστέρας Λάρισας** είναι ελληνικό αθλητικό σωματείο που δραστηριοποιείται στη Λάρισα, στον ομώνυμο νομό, όπου και βρίσκεται η έδρα του, το Κλειστό Γυμναστήριο Αλκαζάρ. Επίσημο έτος ίδρυσής του είναι το 1990 και αγωνίζεται με χρώματα το μπλε και το λευκό. Διατηρεί τμήματα ανδρικής καλαθοσφαίρισης όλων των ηλικιακών βαθμίδων.

Τμήμα καλαθοσφαίρισης ανδρών
----------------------------

### Ιστορική αναδρομή

Ο Αστέρας Λάρισας ιδρύθηκε το 1990 από μια ομάδα φίλων της καλαθοσφαίρισης: Θανάσης Ζησούλης, Xρήστος Ζαχαρέλης, Παναγιώτης Γκρέτσης και Δημήτρης Κουλουράς.

Κατά την πρώτη δεκαετία ύπαρξής του, μέχρι και το 1999, συμμετείχε στο Πρωτάθλημα της Β' Κατηγορίας Ε.Σ.ΚΑ.Θ. Το 1999 κέρδισε σε αγώνα μπαράζ τον Ερμή Τρικάλων, λαμβάνοντας το εισιτήριο ανόδου στην Α2 Κατηγορία της Ε.Σ.ΚΑ.Θ. Την επόμενη χρονιά τερμάτισε στην κορυφή της βαθμολογίας και ανέβηκε στην Α1 Ε.Σ.ΚΑ.Θ. Το 2001 δημιουργήθηκαν για πρώτη φορά τμήματα υποδομής που μετέχουν στα αντίστοιχα παιδικά πρωταθλήματα.

Μετά από μία δεκαετία στην Α1 Ε.Σ.ΚΑ.Θ. ο Αστέρας κατέκτησε το 2010-11 αήττητος σε 22 αγώνες το Πρωτάθλημα της Ε.Σ.ΚΑ.Θ. λαμβάνοντας παράλληλα το δικαίωμα συμμετοχής για πρώτη φορά στην ιστορία του στη Γ' Εθνική Κατηγορία.

Κατά την περίοδο 2011-12, συμμετέχοντας στον 1ο Όμιλο Βορρά της Γ' Εθνικής, ο σύλλογος ολοκλήρωσε τις αγωνιστικές του υποχρεώσεις στην 5η θέση της βαθμολογίας. Την επόμενη χρονιά, 2012-13, τερμάτισε στην 8η θέση της κατάταξης, διασφαλίζοντας την παραμονή του στα εθνικά πρωταθλήματα για μία επιπλέον χρονιά.

### Τρέχουσα αγωνιστική περίοδος

Κατά την τρέχουσα αγωνιστική περίοδο, 2013-14, ο Α.Ο. Αστέρας Λάρισας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Βορρά. Έχοντας συγκεντρώσει 8 νίκες και 13 ήττες, κατέλαβε τη 10η θέση της τελικής βαθμολογίας, εντός της ζώνης του υποβιβασμού στα τοπικά πρωταθλήματα.

Έδρα του συλλόγου είναι το Κλειστό Γυμναστήριο Αλκαζάρ. Πρόεδρος του διοικητικού συμβουλίου είναι ο Κωνσταντίνος Μπαζάκης, ενώ καθήκοντα πρώτου προπονητή διατηρεί από τον Ιανουάριο του 2014 ο Νικηφόρος Τριανταφυλλίδης. Το ρόστερ του Αστέρα Λάρισας για την αγωνιστική περίοδο 2013-14 συνέθεσαν οι παρακάτω αθλητές:

  


| Αριθμός | Ονοματεπώνυμο | Έτος γενν. | Θέση | Ύψος | Εθνικότητα |
| --- | --- | --- | --- | --- | --- |
|    **Καλαθοσφαιριστές** |
|  | Ευθύμιος Βυσσαρίου |  | 5 | 2 |  |
|  | Τάσος Γαλάνης | 1994 | 4-5 | 1,98 |  |
|  | Παναγιώτης Δαουλάρης | 1979 | 3-4 | 1,94 |  |
|  | Φίλιππος Καραβασίλης |  | 3 | 1,96 |  |
|  | Γιάννης Λάππας | 1976 | 3 | 2,01 |  |
|  | Θεόδωρος Λιάκος | 1975 | 2-3 | 1,91 |  |
|  | Περικλής Μανώλας | 1992 | 1 | 1,88 |  |
|  | Κων/νος Πασχάλης | 1995 | 1-2 | 1,84 |  |
|  | Γιώργος Πάσχος | 1995 | 2-3 | 1,95 |  |
|  | Δημήτρης Πρόκος |  | 4 | 2 |  |
|  | Δημήτρης Σταυρόπουλος |  | 4 | 1,98 |  |
|  | Νίκος Τοπούζης | 1977 | 5 | 2,05 |  |
|  | Θανάσης Τσιαβές | 1993 | 1 | 1,86 |  |
|  | Θοδωρής Τσιαχρής |  | 1-2 | 1,85 |  |
|  | Αριστείδης Χρήστου |  | 1-2 | 1,85 |  |
|    **Προπονητής** |
|  | Νικηφόρος Τριανταφυλλίδης |  | Coach |  |  |
| *Δεδομένα: Μάιος 2014* |

Παραπομπές
----------

1. 1 2 3 4 5 6  «Ιστορία» Αρχειοθετήθηκε 2012-12-23 στο Wayback Machine. πληροφορίες στον επίσημο ιστότοπο του συλλόγου.
2. ↑  «Ένωση Σωματείων Καλαθοσφαίρισης Θεσσαλίας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2 3 4  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Αποτελέσματα 1ου ομίλου Βορρά (22η αγ.)», άρθρο στον ιστότοπο InfoBasket.gr, 27 Απριλίου 2014.
5. ↑  «Υποβιβάστηκε ο Αστέρας Λάρισας» Αρχειοθετήθηκε 2014-07-01 στο Wayback Machine. άρθρο στον ιστότοπο AthleticLarissa.gr, 3 Μαΐου 2014.
6. ↑  «1ος: Έμεινε η Καστοριά, έπεσε ο Αστέρας Λάρισας» Αρχειοθετήθηκε 2014-07-15 στο Wayback Machine. άρθρο στον ιστότοπο SuperBasket.gr, 2 Μαΐου 2014.
7. ↑  «Διοίκηση» Αρχειοθετήθηκε 2012-12-21 στο Wayback Machine. πληροφορίες στον επίσημο ιστότοπο του συλλόγου.
8. ↑  «Ο Τριανταφυλλίδης νέος τεχνικός του Αστέρα Λάρισας» Αρχειοθετήθηκε 2014-02-12 στο Wayback Machine. άρθρο στον ιστότοπο AthleticLarissa.gr, 2 Ιανουαρίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Αστέρας Λάρισας, επίσημος ιστότοπος.

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Κατηγορίας Ανδρών Ε.Σ.ΚΑ.Θ. 2021-2022 |
| --- |
|  |
| 1ος Όμιλος | 
* Βόλος (B.C.)
* Ελευθεριακός Βόλου
* Ερμής Αγιάς 2018
* Ίκαρος Νεάπολης Λάρισας
* Κένταυρος Ζαγοράς
* Σκιάθος
* Σπάρτακος Λάρισας
* Τιτάνες Αλμυρού
* MARSA
 |  |
|  |
| 2ος Όμιλος | 
* Απόλλων Καρδίτσας
* Αστέρας Λάρισας
* Βαλίος Γιάννουλη
* Ελασσόνα
* Κ.Β.Α.
* Κρόνος Τυρνάβου
* Μουζάκι
* Πελαργός Λάρισας
* Τύρναβος (Γ.Σ.)
* Φούντας
 |

 |